[{"text_idx": "#000000", "text": "Sportlik vabavo\u0303itlusPoksTaipoks / kikkpoksMaadlusBJJ / lukumaaldusJudoKarateVehklemineJo\u0303uto\u0303stmineRammumeesMuudSangpommisport"}, {"text_idx": "#000002", "text": "Laupa\u0308eval kohtusid UFC 131 raames sportliku vabavo\u0303itluse raskekaalu mehed Shane Carwin ja Junior dos Santos. Mo\u0303lema mehe motivatsioon mats\u030ci vo\u0303ita oli ko\u0303rge, kuna vo\u0303iduga kaasnes vo\u0303imalus astuda UFC tiitlimats\u030cis vastamisi hetkel raskekaalu MMA esimese mehega \u2013 Cain Velasqueziga. Po\u0303hiline ku\u0308simus enne mats\u030ci oli, kas Carwin suudab Junior dos Santosi maha saada ja teda seal ka hoida vo\u0303i mitte.Kohe esimeses raundis selgus, et Carwinil on dos Santosi maha saamisega suured raskused ja isegi kui u\u0308ks mahaviimine o\u0303nnestus, oli Junior dos Santos kohe ja\u0308lle pu\u0308sti. See on va\u0308ga ko\u0303va avaldus Junior dos Santosi poolt, kes na\u0308itas, et ta on hirmua\u0308ratav vastane UFC raskekaalu tugevatele maadlejatele nagu Carwin, Lesnar vo\u0303i ts\u030cempion Cain Velasquez. Junior dos Santosi parem poks oli teada juba enne mats\u030ci ja algusest peale kasutas ta seda va\u0308ga edukalt ja intelligentselt. Intelligentselt selles mo\u0303ttes, et loopis distantsilt oma pikka ja rasket esimest ka\u0308tt, otsis vo\u0303imalusi ja va\u0308ltis pikemaid lo\u0308o\u0308kide vahetamisi. Mitte et ta selles Carwinist viletsam oleks, aga nii raske ka\u0308ega mehe vastu ei ole see lihtsalt mo\u0303istlik \u2013 u\u0308ks lo\u0308o\u0308k tabab ja mats\u030c on la\u0308bi. Esimese raundi lo\u0303pus suutis dos Santos Carwini po\u0303randale lu\u0308u\u0308a ja sellise lo\u0308o\u0308girahe alla panna, et Carwini pa\u0308a\u0308stsid sealt u\u0308ksnes tema va\u0308ga ko\u0303va pea ja kohtuniku lahke su\u0308da. UFCs on kohtunikud palju va\u0308hemate vastamata lo\u0308o\u0308kide pealt mats\u030ce peatanud. Junior dos Santos sa\u0308ilitas kaine pea ja poksis edukalt mats\u030ci lo\u0303puni laskmata Carwini rasketel lo\u0308o\u0308kidel mingit to\u0303sisemat ha\u0308da teha. Mats\u030ci lo\u0303pus viis dos Santos Carwini koguni kaks korda maha. Selle vo\u0303iduga tegi Junior dos Santos kindlasti to\u0303sise avalduse, et ta on valmis tiitlit ru\u0308ndama ja et tiitlimats\u030ci to\u0303esti tasub oodata. Kunagised igavad ajad UFC raskekaalus on ammu unustatud.U\u0308ritusel tegi eduka sisenemise sulgkaalu endine kergekaallane Kenny Florian, kes vo\u0303itis Diego Nunesi kohtunike u\u0308heha\u0308a\u0308lse otsusega. Kergelt vo\u0303it ei tulnud, sest esimeses raundis ka\u0308is Florian Nunesi lo\u0308o\u0308gist po\u0303randal. Florian siiski kogus ennast, pani ko\u0303va pressi peale ja suutis mats\u030ci kindlalt vo\u0303ita.Keskkaalu mats\u030c Mark Munoz vs Demian Maia valmistas mo\u0303ningase u\u0308llatuse. Kui oleks vo\u0303inud eeldada, et maadlustaustaga Munos peab kergemaks lukumaadlusvo\u0303luri Maia vastu pigem poksida, siis hoopis Maia oli see, kes Munozi esimeses raundis ko\u0303ikuma lo\u0303i. Munoz siiski la\u0308ks Maiaga maadlema ja tegi seda edukalt. Kohtunikud na\u0308gid mats\u030ci lo\u0303puks ko\u0303ik Munozi vo\u0303itu.Norralase John Olav Einemo debu\u0308u\u0308t UFCs lo\u0303ppes kahjuks kaotusega kui Dave Herman suutis mats\u030ci teises raundis tehnilise nokaudiga lo\u0303petada.Va\u0308ga kindla vo\u0303idu vo\u0303ttis endine WECi kergekaalu ts\u030cempion Donald Cerrone kui alistas Vagner Rocha kohtunike u\u0308heha\u0308a\u0308lse otsusega. Rocha ei saanud isegi u\u0308htegi raundivo\u0303itu."}, {"text_idx": "#000004", "text": "5 meetodit sidest la\u0308hima ka\u0308e tapmiseks \u2022 12:54 Kristjan"}, {"text_idx": "#000005", "text": "M:Kickboxingu kindad \u2022 10:39 iBand"}]